**Biroul de informare publică şi relaţii cu presa din cadrul Parchetului de pe lângă Înalta Curte de Casaţie şi Justiţie este împuternicit să aducă la cunoştinţa opiniei publice următoarele:**

Procurori ai Parchetului de pe lângă Tribunalul Bacău au dispus, la data de 12.09.2011, punerea în mişcare a acţiunii penale şi reţinerea pe o perioadă de 24 de ore a inculpaţilor **CĂLIN FLORIN** şi **CĂLIN ADRIAN** pentru săvârşirea infracţiunii de omor calificat.

Totodată, inculpaţii vor fi prezentaţi instanţei de judecată cu propunere de arestare preventivă pentru o perioadă de 29 de zile.

Probatoriul administrat până în acest moment al urmăririi penale a relevat faptul că, în seara zilei de 11.09.2011, în jurul orelor 20:00-20:30, pe fondul unui conflict pornit în aceiaşi zi şi al consumului de alcool, în timp ce se aflau pe DJ 116, în mijlocul şoselei, cei doi inculpaţi i-au aplicat cu corpuri contondente victimei N.V. în zona capului şi a toracelui o serie de lovituri ce au condus la decesul acesteia. Astfel, victima a fost lovită de inculpatul Călin Florin cu o furcă, iar de inculpatul Călin Adrian cu o scândură.

Cercetările continuă în vederea lămuririi tuturor împrejurărilor de fapt şi stabilirea răspunderii judiciare.